บูโควีนา

บูโควีนา (; ), บูกอวีนา (; ), บูกอวือนา (), บูเคินลันท์ () หรือ บูโกวินอ () เป็นภูมิภาคทางประวัติศาสตร์ที่มีการบรรยายไว้ว่าอยู่ในยุโรปกลางหรือยุโรปตะวันออก หรือทั้งคู่Klaus Peter Berger, The Creeping Codification of the New Lex Mercatoria, Kluwer Law International, 2010, p. 132 ภูมิภาคนี้กินพื้นที่ชายเขาด้านเหนือของคาร์เพเทียนตะวันออกตอนกลาง ปัจจุบัน บูโควีนาเป็นส่วนหนึ่งของประเทศโรมาเนียและประเทศยูเครน

บูโควีนามีการตั้งรกรากจากผู้คนและวัฒนธรรมที่หลากหลายมายาวนานตั้งแต่ยุคหินเก่า เริ่มจากชาววลาค ตามด้วยชาวรูทีเนียในศตวรรษที่ 11 บูโควีนาได้กลายมาเป็นส่วนหนึ่งของรุสกือยิว และเปเชเนกในศตวรรษที่ 10 ที่ซึ่งวัฒนธรรมของรุสแพร่ขยายไปทั่วภูมิภาค ต่อมาในสมัยอนารยชนทองคำในศตวรรษที่ 14 บูโควีนากลายมาเป็นส่วนหนึ่งของมอลเดเวียภายใต้ปกครองฮังการี และมีประชากรโยกย้ายเข้ามาใหม่จากมารามูเรช ซึ่งรวมถึงชาวแซกซันและชาวฮังการี อาณาเขตที่ยอมรับในปัจจุบันว่าเป็นบูโควีนานั้นมีขึ้นในปี 1775 ถึง 1918 ในฐานะเขตการปกครองบูโควีนาภายใต้ราชวงศ์ฮาพส์บวร์ค, จักรวรรดิออสเตรีย และออสเตรีย-ฮังการีตามลำดับ ในปี 1940 บูโควีนาตอนเหนือได้ถูกผนวกเข้ากับสหภาพโซเวียตหลังการฉีกกติกาสัญญาโมโลตอฟ–ริบเบินทร็อพBrackman, Roman The Secret File of Joseph Stalin: A Hidden Life (2001) p. 341 ต่อมาถูกโรมาเนียกู้คืนได้เป็นเวลาสั้น ๆ ในฐานะพันธมิตรของนาซีเยอรมนีหลังนาซีบุกรุกรานสหภาพโซเวียตในปี 1941 ก่อนจะถูกสหภาพโซเวียตยึดคืนในปี 1944 ประชากรของบูโควีนามีความหลากหลายมาตั้งแต่ในประวัติศาสตร์ ปัจจุบัน อาณาเขตครึ่งบนของบูโควีนาเป็นส่วนหนึ่งของแคว้นแชร์นิวต์ซีในประเทศยูเครน และอาณาเขตตอนล่างเป็นส่วนหนึ่งของเทศมณฑลซูชาวาในประเทศโรมาเนีย 

บ้างเรียกขานให้บูโควีนาเป็น "สวิตเซอร์แลนด์แห่งตะวันออก" จากกลุ่มชาติพันธุ์ที่หลากหลาย และภูมิประเทศที่เป็นภูเขาที่หนาแน่นไปด้วยป่าไม้

 อ้างอิง 

หมวดหมู่:ภูมิภาคในทวีปยุโรป
หมวดหมู่:ภูมิศาสตร์โรมาเนีย
หมวดหมู่:ภูมิศาสตร์ยูเครน